“ฟิทช์” คาดธุรกิจสร้างบ้านในจีนจะมียอดขายลดลงในปี 2560
"ฟิทช์" คาดธุรกิจสร้างบ้านในจีนจะมียอดขายลดลงในปี 2560
2 ธ.ค. 2559

ฟิทช์ เรทติ้งส์ สถาบันจัดอันดับความน่าเชื่อถือ คาดการณ์ว่า บริษัทรับสร้างบ้านในจีนจะมียอดขายลดลงในปี 2560 เนื่องจากแต่ละเมืองมีการออกนโยบายเพื่อควบคุมตลาดที่อยู่อาศัย
ฟิทช์ระบุในรายงานที่มีการเผยแพร่ในวันนี้ว่า ยอดขายบ้านของจีนในแง่ของพื้นที่นั้น คาดว่าจะปรับตัวลดลง 17% ในปี 2560 หลังเติบโตอย่างแข็งแกร่งปีนี้
นอกจากนี้ ฟิทช์ยังคาดการณ์ว่า ราคาบ้านโดยเฉลี่ยในปีหน้า จะขยายตัวในอัตราเลขหลักหน่วยเท่านั้น โดยระบุว่า “การพลิกกลับครั้งนี้มีสาเหตุจากยอดขายที่ชะลอตัวลงในเมืองชั้น 2 ส่วนใหญ่”
ฟิทช์คาดการณ์ว่า ตลาดจะยังคงขาดความสมดุลต่อไป โดยการระบายสต็อกคงคลังน่าจะยังคงสร้างแรงกดดันอย่างหนักในเมืองชั้น 2 และชั้น 3
ฟิทช์ได้เปิดเผยรายงานดังกล่าว หลังจากที่ก่อนหน้านี้มีการออกมาตรการเพื่อควบคุมกระแสซื้อบ้านเพื่อเก็งกำไร ตรวจสอบความเสี่ยงจากภาวะฟองสบู่ และสร้างเสถียรภาพให้กับตลาด โดยเมืองต่างๆหลายสิบเมืองทั่วจีนได้มีการแก้ไขระเบียบตลาด ซึ่งรวมถึงการปรับเพิ่มเงินดาวน์และกวดขันข้อบังคับ    